B. Tóth Klára

*Covid-randevú*

*Mottó: „Morbus epidemicus”*

Itt sikerült végül a találka a könyvpavilonnál,

úgy közeledtél nordic walking bottal a téren,

mint egy sportember, laza mozdulatokkal.

Színes blúzod életigenlő, mint nevetésed

és humorod, ami túlél mindent, még a reményt is…

Megmustráljuk a hajzatokat, mennyit kaparintott,

s rablott el ez a csúf kór, rajtunk mennyi maradt meg?

Messze tiéd az előny, a hajad dús, majdnem a régi!

Nem tépázott úgy a covid, pedig ott közelített,

ott lófrált a halál körülötted, vinne a hátán,

gépszörny pumpált friss levegőt roncsolva tüdődbe,

tíz nap kóma után mosolyogva mutattad:

fentről jött a segítség, mert ima szállt fel az égig,

sok száz ember hívott vissza, közös akarattal,

mert hitték az igét: *kérjetek és adatik!*

*(Az aquincumi költőversenyen az ujiras.hu különdíját nyerte)*